- I jagten på det mål vi har sat for sæsonen, har vi set os nødsaget til at lave en rokade på trænerposten, der betyder at Morten Holmen, der hidtil har fungeret som assistenttræner, overtager det overordnede ansvar for holdet. Det betyder, at Ole Andersen træder ud af trænerteamet.Vi har i Frederikshavn FOX fortsat stor tillid til Ole Andersens evner som træner, men vi er også nødt til at forholde os til at holdet gennem nogle uger har skuffet spillemæssigt. Derfor ser vi os nødsaget til at prøve noget nyt for at vende udviklingen, udtaler sportschef Mads Buje på klubbens hjemmeside. Morten Holmen er i gang med sin femte sæson som assistenttræner i FOX. Han er også træner for FfI's herrer i 2. division.

Referat:
Cheftræner Ole Andersen er ikke længere cheftræner for 1. divsionsholdet Frederikshavn Fox i kvindernes næstbedste håndboldrække